62020CO0679_INF
Digriet tal-Qorti tal-Ġustizzja (Id-Disa’ Awla) tas‑6 ta’ Mejju 2021 –Administración General del Estado
(Kawża C‑679/20)
“Rinviju għal deċiżjoni preliminari – Artikolu 53(2) tar-Regoli tal-Proċedura tal-Qorti tal-Ġustizzja – Karta Ewropea dwar l-Awtonomija Lokali – Karta tad-Drittijiet Fundamentali tal-Unjoni Ewropea – Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali – Deċiżjoni ta’ kollettività lokali li tesprimi opinjoni politika li tmur kontra l-qafas kostituzzjonali u li tmur lil hinn mill-kompetenzi tagħha – Assenza ta’ rabta mad-dritt tal-Unjoni – Nuqqas manifest ta’ ġurisdizzjoni tal-Qorti tal-Ġustizzja”
1.
Domandi preliminari – Ġurisdizzjoni tal-Qorti tal-Ġustizzja – Limiti – Interpretazzjoni tad-dispożizzjonijiet tad-dritt internazzjonali li jorbtu l-Istati Membri barra mill-kuntest tad-dritt tal-Unjoni – Esklużjoni
(Artikolu 267 TFUE)
(ara l-punt 23)
2.
Domandi preliminari – Ġurisdizzjoni tal-Qorti tal-Ġustizzja – Limiti – Talba għall-interpretazzjoni tal-Karta tad-Drittijiet Fundamentali tal-Unjoni – Suġġett tat-tilwima nazzjonali li ma jippreżenta ebda element ta’ rabta mad-dritt tal-Unjoni – Nuqqas manifest ta’ ġurisdizzjoni tal-Qorti tal-Ġustizzja
(Artikoli 4(2) u 6(1) TUE; Artikolu 267 TFUE; Karta tad-Drittijiet Fundamentali tal-Unjoni Ewropea, Artikoli 51(1) u (2), u 52(3); Regoli tal-Proċedura tal-Qorti tal-Ġustizzja, Artikolu 53(2))
(ara l-punti 24 sa 30, u d-dispożittiv)
Dispożittiv
Il-Qorti tal-Ġustizzja tal-Unjoni Ewropea għandha nuqqas manifest ta’ ġurisdizzjoni sabiex tirrispondi għad-domandi magħmula mill-Juzgado de lo Contencioso-Administrativo no 17 de Barcelona (il-Qorti Amministrattiva Provinċjali Nru 17 ta’ Barcelona, Spanja), b’deċiżjoni tal‑11 ta’ Diċembru 2020.